Roma

"Roma" bisa uga ngarujuk menyang Surat Paulus marang Jemaat ing Roma, salah siji kitab ana ing Alkitab. Roma (basa Italia lan Latin: Roma) yaiku kutha krajan Italia, kutha krajan Provinsi Roma lan uga kutha krajan laladan Lazio. Kutha iki dumunung ing sungapané Kali Tiber, cedhak Laut Tengah, ing 41°54' LU 12°29' BT. Vatikan, siji laladan kantong (enklave) berdaulat ing wewengkon Roma, minangka punjeré Gréja Katulik Roma kang dipangarsani déning Sri Paus. Minangka kutha kang gedhé dhéwé ing Italia, Roma sing ndunungi cacahé 2.823.807 jiwa (2004) ditambah watara 4 yuta ing laladan metropolitan. Wali kutha Roma wektu iki yaiku Walter Veltroni. Sajarah kutha iki dawa banget, amèh ana 2.800 taun. Selawasé iku, kutha iki naté dadi pusat Karajan Romawi, Républik Romawi, Kakaisaran Romawi, lan saterusé dadi nagara Kepausan, Karajan Italia, lan saiki Républik Italia. Etimologi Miturut mitos bangsa Romawi Kuna, tembung Roma dijupuk saka jeneng raaja kapisan lan pangadeg kutha, yaiku Romulus. Nanging manika, ana kemungkinan yen jeneng Romulus kuwi dijupuk saka jeneng kutha Roma. Ana sawetawa hipotesis ngenani asal-usul jeneng Roma: Rumon/Rumen: jeneng kuna Kali Tiber sing asale saka tembung kriya rheo (basa Yunani) lan ruo (basa Latin) sing tegese "mili". Ruma: oyod tembunge yaiku rum- ing basa Etruska, sing ngrujuk marang asu ajag totem sing ngopeni lan nyusoni sedulur kembar, Romulus lan Remus. Rhome: ing basa Yunani, tegese "kekuatan". Pranala njaba Roman Bookshelf - Views of Rome in the 18§ and 19° century, recipes, traditions, photos (ing basa Itali) Situs resmi ItalyGuides.it: Virtual Rome Rome Travel Guide Guide about Rome with touristic informations (it/en/fr/de) Cathetan suku